Relația longevivă dintre Prinții de Wales, care sunt iubiți încă din facultate și au aniversat, pe 29 aprilie, 13 ani de mariaj, pare să fie una de succes, dar lucrurile nu stau deloc așa.
Din punct de vedere astrologic, compatibilitatea lor este pusă sub semnul întrebării, căci este de notorietate relația defectuoasa dintre zodiile lor: Capricorn, în cazul lui Kate Middleton, și Gemeni, în cazul Prințului William.
Kate Middleton este născută pe 9 ianuarie, iar Prințul William, pe 21 iunie, iar acest ultim lucru, și anume ziua de naștere a moștenitorului, este acel amendament care, susțin specialiștii în astrologie, salvează compatibilitatea celor doi: 21 este ultima zi din Gemeni și cea mai apropiată de zodia Rac, care începe pe 22 iunie.
Datorită faptului că William este născut în ultima zi a zodiei Gemeni, acesta a luat ceva și din această zodie, Rac, una considerată a fi cât se poate de sensibilă și orientată spre familie și cu care Capricornul din Kate are o compatibilitate extraordinară la nivel emoțional și amoros.
Altfel, Gemenii cei iubitori de distracție și cu o predispoziție notorie la infidelitate și Capricornul cel cât se poate de serios fac o pereche de semne zodiacale atât de nepotrivite, încât te-ai putea întreba ce i-a atras pe cei doi unul la celălalt, astfel încât au ajuns să formeze un cuplu:
,,Gemenii și Capricornul sunt incompatibili din punct de vedere tehnic, deoarece sunt în aversiune unul față de celălalt. Aversiunea este, în termeni astrologici, relația dintre două semne care nu se aspectează reciproc și, prin urmare, au elemente incompatibile.”, a declarat pentru site-ul Bustle astrologul Dana DeFranco, gazda podcast-ului Allegedly Astrology.
Pe de altă parte, având în vedere că William este născut pe cuspidă, adică la granița dintre două zodii, putem spune că prințul este influențat de ambele zodii. Iar dacă Racul este zodia cu influența mai mare asupra personalității lui, atunci mariajul dintre el și Kate este unul de bun augur.
FOTO: Instagram